অ্যাডভোকেটস ফর চিলড্রেন ইন থেরাপি

অ্যাডভোকেটস ফর চিলড্রেন ইন থেরাপি (এসিটি) হল জিন মার্সার দ্বারা প্রতিষ্ঠিত একটি মার্কিন প্রচারণা গোষ্ঠী। এটি অপবিজ্ঞানগত মানসিক স্বাস্থ্যে হস্তক্ষেপ  (অ্যাটাচমেন্ট থেরাপি) এবং সেই সম্পর্কিত চিকিৎসার বিরোধিতা করে। এই সংস্থাটি এমন বেশ কয়েকটি মনোচিকিৎসাগত কৌশলের বিরোধিতা করে যেগুলি শিশুরা গ্রহণ করলে তাদের ক্ষতির সম্ভাবনা আছে অথবা সেগুলি প্রকৃতপক্ষে ক্ষতিকারক। এই গোষ্ঠীর লক্ষ্য হল অ্যাটাচমেন্ট থেরাপি সম্পর্কিত অনুশীলনের "বিপজ্জনকতা এবং নিষ্ঠুরতা সম্পর্কে সাধারণ জনসচেতনতা বৃদ্ধি" ক'রে প্রচারণা প্রদান করা। গোষ্ঠীর মতে, "অ্যাটাচমেন্ট থেরাপি অর্থাৎ শারীরিক নির্যাতন ও মানসিক অবমাননা বন্ধ করার জন্য এসিটি গোষ্ঠী পিতামাতা, পেশাদার, বেসরকারি এবং সেইসঙ্গে সরকারী নিয়ন্ত্রক, প্রসিকিউটর, জুরি ও আইন প্রণেতাদের একত্রিত করার জন্য কাজ করে।"

 অ্যাটাচমেন্ট থেরাপির বিরোধিতা 
অ্যাটাচমেন্ট থেরাপি একটি অস্পষ্ট শব্দ যার কোনও সুনির্দিষ্ট পেশাগত অর্থ নেই কিন্তু অ্যাটাচমেন্ট ডিসঅর্ডারে (মেজাজ, আচরণ এবং সামাজিক সম্পর্কের সমস্যা) ভুগছে এমন শিশুদের জন্য বিতর্কিত, মূলধারার বাইরের "চিকিৎসা" বর্ণনা করার জন্য এই শব্দবন্ধটি জনপ্রিয়ভাবে ব্যবহৃত হয়, যদিও এটি নিজেই একটি অস্পষ্ট শব্দ (আমেরিকান প্রফেশনাল সোসাইটি অন দ্য অ্যাবিউজ অফ চিলড্রেন বা এপিএসএসি, ২০০৬, পৃ.৭৮)। এর অনেকগুলি ভিন্ন রূপ রয়েছে, উদাহরণস্বরূপ "হোল্ডিং থেরাপি", "কম্প্রেশন থেরাপি", "কারেকটিভ অ্যাটাচমেন্ট থেরাপি", "দ্য এভারগ্রিন মডেল", "হোল্ডিং টাইম", "রেজ রিডাকশন থেরাপি", এবং কিছুটা ভুলভাবে, "রিবার্থিং থেরাপি"।

এসিটি বলে যে অ্যাটাচমেন্ট থেরাপিতে প্রায়শই "সীমা লঙ্ঘন প্রয়োগ করা হয় — প্রায়শই জবরদস্তিমূলক নিয়ন্ত্রণ — এবং শিশুর ওপর মৌখিক নির্যাতন করা হয়, সাধারণত ঘন্টার পর ঘন্টা ধরে... সাধারণত শিশুটির হাত নিচের দিকে চেপে রেখে কোলের ওপর রাখা হয়, বা বিকল্পভাবে শিশুটিকে নিম্নাভিমুখী করে মেঝেতে শুইয়ে রাখা হয় এবং একজন প্রাপ্তবয়স্ক শিশুটির ওপরে শুয়ে থাকে" এবং "যারা তাদের বাবা-মা বা দেখাশোনাকারীদের জন্য শৃঙ্খলাজনিত সমস্যা তৈরি করে তাদের 'চিকিৎসার' জন্য একটি ক্রমবর্ধমান, ভূগর্ভস্থ বিচলন" হিসেবে এই ব্যবস্থা করা হয়। গোষ্ঠীটি আরও উল্লেখ করে যে অ্যাটাচমেন্ট থেরাপিতে "এটি প্রায় সব সময়ই একজন চিকিৎসক বা অভিভাবক (কখনও কখনও উভয়ই) দ্বারা একটি শিশুর ওপর অত্যন্ত সংঘাতময় এবং প্রায়শই শত্রুতামূলক মোকাবিলাকে বোঝায়। অধিক শক্তিশালী প্রাপ্তবয়স্ক(দের) দ্বারা শিশুকে আটকে রাখা বা নিবৃত্ত করা এই মোকাবিলার একটি অপরিহার্য অংশ হিসেবে বিবেচিত হয়" এবং অ্যাটাচমেন্ট থেরাপিকে তারা "আজ আমাদের জাতির সবচেয়ে খারাপ হাতুড়ে ডাক্তারি" হিসাবে উল্লেখ করে।

অ্যাটাচমেন্ট থেরাপির কার্যকারিতা নির্ধারণের জন্য এসিটি সাতটি মানদণ্ড তালিকাভুক্ত করেছে:

"আমাদের উদ্দেশ্য সাধনে, আমরা বেশ কয়েকটি স্বতন্ত্র বৈশিষ্ট্য চিহ্নিত করেছি, যার যে কোন একটি অনুশীলনকেই অ্যাটাচমেন্ট থেরাপি বলা যেতে পারে:

 "একটি কথিত চিকিৎসার উদ্দেশ্যে নিয়ন্ত্রণ (অথবা আন্তঃব্যক্তিক সীমানা লঙ্ঘন) অনুশীলন করে, শেখায় বা সুপারিশ করে। উল্লেখিত বিষয়গুলি প্রায়শই ইচ্ছাকৃতভাবে সংঘর্ষমূলক এবং অনুপ্রবেশমূলক হয়।"
 "প্রধান ব্যক্তি 'অ্যাটাচমেন্ট ডিসঅর্ডারের' (ডিএসএম-স্বীকৃত রিঅ্যাকটিভ অ্যাটাচমেন্ট ডিসঅর্ডার রোগ নির্ণয় থেকে আলাদা) একটি অবস্থার চিকিৎসা করেন, অথবা এর সাথে সম্পর্কিত, এবং অপ্রমাণিত রোগনির্ণয়সংক্রান্ত সরঞ্জাম ব্যবহার করে সেই অবস্থার মূল্যায়ন করেন, অথবা বস্তুনিষ্ঠ মূল্যায়নের জন্য কোনও সরঞ্জাম ব্যবহারই করেন না।"
 "নিম্নলিখিত যে কোন একটির কার্যকারিতার ওপর বিশ্বাসের ভিত্তিতে চিকিৎসা অনুশীলন বা সুপারিশ করা হয়: পুনরায় আঘাত করা; ক্যাথারসিস (তীব্র অনুভূতি প্রকাশ) — বিশেষ করে রাগ, ভয়, দুঃখ, বা অন্যান্য 'নেতিবাচক' আবেগ প্রকাশের মাধ্যমে; বিকাশের পর্যায়গুলির পুনরাবৃত্তি (পুনরায় ঘটানো, পুরনো সময়কে পুনরায় জীবিত করা, বা 'পুনরায় করা'); অথবা মস্তিষ্কের পুনঃপ্যাটার্নিং।
 "শিশুর বিকাশ বা সংযুক্তি সম্পর্কে অপ্রমাণিত ধারণাগুলি মেনে চলে, বিশেষ করে তথাকথিত 'সংযুক্তি চক্র' (যাকে বন্ধন চক্র, প্রয়োজন চক্র, রাগ চক্রও বলা হয়)। যদিও জন বোলবি এবং মেরি আইনসওয়ার্থ দ্বারা প্রবর্তিত সংযুক্তি তত্ত্বের উল্লেখ করা যেতে পারে, অ্যাটাচমেন্ট থেরাপি সেই অভিজ্ঞতামূলক কাজের সাথে খুব কমই সম্পৃক্ত (এবং প্রকৃতপক্ষে প্রায় সমস্ত গুরুত্বপূর্ণ ক্ষেত্রেই এর বিপরীতে চলে)।
 "বৈজ্ঞানিক সহায়তার প্রায় সম্পূর্ণ অভাব থাকা সত্ত্বেও, এই অনুশীলনগুলি নিরাপদ এবং কার্যকর বলে দাবি করে।"
 "শিশুর জন্য বঞ্চনা, বিচ্ছিন্নতা বা অপমানের সংমিশ্রণের ওপর ভিত্তি করে কঠোর অভিভাবকত্ব এবং অবকাশ পদ্ধতি অনুশীলন করে বা শেখায়।"
 "ওপরের যে কোন একটি করে এমন উপকরণ (যেমন ওয়েবসাইট, বই, ভিডিও, বক্তৃতা এবং সম্মেলন উপস্থাপনা) সমালোচনাহীনভাবে সুপারিশ করে।"

অ্যাটাচমেন্ট ব্যাধি নির্ণয়ের বিষয়টিও চ্যালেঞ্জ ক'রে এসিটি বলেছে, "অদ্ভুত বৈজ্ঞানিক মনোচিকিৎসকদের একটি বৃহৎ অংশ, যারা হলো অ্যাটাচমেন্ট থেরাপিস্ট (এটি) - তারা 'অ্যাটাচমেন্ট ডিসঅর্ডার' (এডি)-এর সন্দেহজনক, অ-স্বীকৃত রোগ নির্ণয় এবং এর প্রতিকার আবিষ্কার করেছে। প্রকৃতপক্ষে মনে করা হয় এডি হলো দেখাশোনাকারীর সাথে একটি শিশুর ঘনিষ্ঠ, প্রেমময় সম্পর্ক তৈরি করতে অক্ষমতা, সাধারণত শৈশবকালে নির্যাতন বা অবহেলার কারণে এটি ঘটতে পারে। শৈশবে দেখতে পাওয়া অনেক, এমনকি অধিকাংশ অবাঞ্ছিত আচরণের মূলে সম্ভবত এডি থাকে"।

এসিটি অ্যাটাচমেন্ট থেরাপির বিলোপের পক্ষে প্রচার করেছে এবং বিশেষ করে আদালত ও রাজ্য কর্মীদের দ্বারা সরকারী অর্থায়নে অ্যাটাচমেন্ট থেরাপির জন্য শিশুদের রেফার করার সমালোচনা করেছে, এই ধরনের অনুশীলনগুলিকে "রাষ্ট্রের স্পনসর করা নির্যাতন" হিসাবে উল্লেখ করেছে।

 ক্রিয়াকলাপ 
গোষ্ঠীটি জানিয়েছে যে তাদের কিছু সদস্য ২০০১ সালে ক্যাণ্ডেস নিউমেকারের মৃত্যুর (৭০ মিনিটের অ্যাটাচমেন্ট থেরাপি সেশনের সময় মারা যায়) জন্য দায়ীদের বিচারের সাথে সরাসরি জড়িত ছিলেন এবং পরের বছর গোষ্ঠীটি গঠন করা হয়েছিল। ২০০৩ সালে, এই মামলার ওপর একটি বই প্রকাশিত হয়েছিল, যার নাম ছিল অ্যাটাচমেন্ট থেরাপি অন ট্রায়াল: দ্য টর্চার অ্যাণ্ড ডেথ অফ ক্যাণ্ডেস নিউমেকার।

একটি শিশু অনাহার মামলায় কংগ্রেসনাল শুনানির রেকর্ডে এসিটি একটি বিবৃতি প্রবেশ করায়।

এসিটি ওয়েবসাইটটিতে এমন কিছু ক্ষেত্রেও রিপোর্ট করা হয়েছে, যেগুলিকে এরা অ্যাটাচমেন্ট থেরাপির উপাদান হিসাবে চিহ্নিত করেছে, যার মধ্যে কিছু ক্ষেত্রে এর সদস্যরা কর্তৃপক্ষকে সহায়তাও করেছে।

 আরও দেখুন 

 অ্যাটাচমেন্ট
 অ্যাটাচমেন্ট ব্যাধি
 প্রতিক্রিয়াশীল সংযুক্তি ব্যাধি
 অনুসরণ

 তথ্যসূত্র 

 বহিঃসংযোগ 



বিষয়শ্রেণী:অঙ্গরাজ্য বা অঞ্চল অনুযায়ী মার্কিন যুক্তরাষ্ট্র ভিত্তিক অলাভজনক সংগঠন
বিষয়শ্রেণী:অপর্যালোচিত অনুবাদসহ পাতা